โฆสิตเห็นต่าง กนง. อยากเห็นดอกเบี้ยขึ้น
"โฆสิต" ระบุดอกเบี้ยควรสูงกว่าปัจจุบัน เนื่องจากเงินเฟ้อพุ่ง 4% หวั่นผลข้างเคียงคงดอกต่ำนาน
10 มี.ค. 2553

"โฆสิต" ระบุดอกเบี้ยควรสูงกว่าปัจจุบัน เนื่องจากเงินเฟ้อพุ่ง 4% หวั่นผลข้างเคียงคงดอกต่ำนาน
นายโฆสิต ปั้นเปี่ยมรัษฏ์ ประธานกรรมการบริหาร ธนาคารกรุงเทพ กล่าวว่า ดอกเบี้ยนโยบาย 1.25% ค่อนข้างต่ำ เมื่อเทียบกับอัตราเงินเฟ้อ 3-4% ในอดีตเงินเฟ้อไม่สูงเท่านี้ แต่ดอกเบี้ยยังสูงกว่านี้ จึงมองว่าน่าจะปรับดอกเบี้ยขึ้น แต่ให้อยู่ในระดับที่ไม่สร้างความเสียหาย เพราะการดำเนินนโยบายที่ใช้อยู่ขณะนี้ไม่ปกติ ถ้าทิ้งไว้นานจะมีผลข้างเคียง  
“ถามว่าเศรษฐกิจดีขึ้นเพราะอะไร วงเงินที่ใช้กระตุ้น 2 แสนล้านบาท เอาเข้าจริงใช้ไปนิดเดียวเท่านั้น ส่วนดอกเบี้ยในระดับต่ำตอนนี้ก็ไม่ได้มีผลกระตุ้นอะไร ที่เศรษฐกิจดี เพราะเศรษฐกิจโลกเริ่มฟื้น” นายโฆสิต กล่าว